**КУЛТУРЕН КАЛЕНДАР - 2020 година**

**Народно читалище „ Христо Ботев – 1925 г.” гр. Ахтопол**

|  |  |  |  |
| --- | --- | --- | --- |
| **Дата** | **Събитие** | **Място** | **Организатор** |
| ***Януари*****06.01.** |  БогоявлениеХвърляне на кръста171г. от рождението на Христо Ботев- тематична вечер-презентация | Пристанището – Ахтопол  | Кметство,ЧиталищеЦърковно настоятелствочиталище |
| **21.01 -** | Честване на обичая „ Бабин ден” | Читалище- Ахтопол | Читалище |
| ***Февруари*****05.02.*****14.02***  | С творчеството на Леда Милева -100г. от рожд.“За любовта и виното ” - вечер със стиховете на Д.Дамянов / 85г. от рожд / и Н. Йорданов / 80 г. от рожд./ | Читалище- АхтополЧиталище  | Читалище и ДГ „ Делфинче”Читалище |
| **19. 02 – 17.00**  | 147 г. от обесването на Левски-презентация | Читалище- Ахтопол | читалище |
| ***Март******01.03***Март**01.03.** |  „Баба марта бързала мартенички вързала”-празник с детска градина и начални класове-Ден на самодееца-Сирни заговезни - Кукеровден | На площадаЧиталище | ЧиталищеЧиталище,детска градина,училищеЧиталище |
|  **02.03****25.03.** | Тържествен концерт посветен на 3 март-национален празник на България Вечер на нар.творчество-  „Наше село „ - 130 г от рожд.на Чудомир | В салона на читалищетоЧиталище | ЧиталищеЧиталище |
|  |  |  |  |
| *Април*  | Седмица на детската книга * среща с детски писател,презентация за годишнини на именити творци,рисунка на асфалт-„Любими приказни герои”и карнавално шествие
 | Читалище - Ахтопол | Читалище , Училище ,Детска градина |
| **11.04.** | Обичая „ Лазаруване „ | По домовете | Читалище  |
| ***19.04.-11.00ч.*****м.май****11.05.****23.05** | Великденски люлки, концерт и изложбаУчастие на художествените колективи в национални фестивали Детски театрален състав Пиесата „Криворазбраната цивилизация”Концерт посветен на 24 май-Ден на славянската писменост | Площада – АхтополЧиталище-салонЧиталище-салон | Читалищечиталище Училище и Читалище |
| **31.05** | Концерт на детски танцови формации- | Салона на читалището | Читалище  |
| 01.06. | 1 юни-ден на детето | На площада  | Читалище и Кметство |
| ***02.06.*** | Ден на БОТЕВ-презентация | ЧИТАЛИЩЕ | Читалище |
| ***Юли******Август*****3-7 .08** | „Занимания и игри в библиотеката „Седмица на морето- лит. вечер, рисунки на асфалт, моделиране на пясъкНептунова вечерВИКТОРИНА-какво знаем за Черно море | ЧиталищеПлощада – АхтополЧиталище | ЧиталищечиталищеЧиталище |
| ***15-17.08.******Септември******06.09*** | Ахтополски вечериДен на съединението-презентация | Площада-АхтополЛекционна зала-читалище | Читалище и КметствоЧиталище |
| ***Октомври******01.10*** ***Откриване на творческия сезон******23.10.*** | „Приказки по телефона „ - !00г. от рожд на Джани Родари | Читалище | Читалище |
|  |  |  |  |
| **30.10**  | Ден на Черно море-изложба и викторина | Читалише- | Читалище |
| ***Ноември******01.11*** | Ден на народните будители-РЕЦИТАЛ И ПРЕЗЕНТАЦИЯ | Читалище - Ахтопол | Читалище, Училище |
| **21.11****30.11** | Вечер на Християнското семейство-концертПразник на баницата-традиционни баници от целия регион | Салона на читалищетоФоайето на читалището  | Читалищечиталище |
| ***Декември*** ***06.12*** ***22.12******24.12*** | Вечер на рибаряКоледен концертОбичая „ Коледуване „ | Читалище | Читалище |
|  |  |  |  |

 РЕПЕТИЦИИ

1. Женска фолклорна група - участници – 16-ръководител Мария Янкова - сряда и петък от 17 часа
2. Женски танцов състав - участници – 10-ръководител Тинка Гандиева-вторник и петък от 18.00 часа
3. Детска фолклорна група - участници – 8-ръководител Мария Янкова-понеделник и четвъртък от 16 часа
4. Детска формация - модерни танци - участници - 26-Тонка Стефанова-понеделник и сряда от 16.30 часа
5. Детска формация- спортни танци - участници - 20 –Тонка Стефанова – понеделник и сряда от 17.30 часа
6. Женска вокална група -участници- 10 -Жеко Кабадиев- понеделник и четвъртък от 10 часа
7. Детски театрален състав -участници-14-Тонка Стефанова-вторник и събота от 17 часа

 9 Оркестър-3 участника

**ОТЧЕТ**

**ЗА ДЕЙНОСТТА НА НЧ „ ХРИСТО БОТЕВ -1925г.”гр АХТОПОЛ**

**ЗА 2020 ГОДИНА**

 Българското читалище е уникално явление в нашия културен и обществен живот.

В трудната година на пандемия, читалищата не отстъпват от позициите си на културно - просветни сдружения и изпълняват мисията си на такива въпреки затворените физически пространства и забраните за събиране на хора.

Епидемията от **коронавирус** изправи пред сериозен проблем културните институции.

 През 2020 година нашето читалище навърши 95 години от създаването си.

Отбелязахме подобаващо празника на нашия патрон – Христо Ботев с рецитал по негови стихотворения и презентация за живота и дейността му с децата от 3 клас.

 В деня на Левски подготвихме викторина, презентация и рецитал с учениците от 3 и 4 клас на училището. Със жените от пенсионерския клуб , вокалната и фолклорна група на читалището организирахме „ Вечер на виното и любовта „ и празника -Бабин ден.

Посрещнахме и Баба Марта с децата от Детска градина „ Делфинче „ и учениците от ОУ „ Св.Св. Кирил и Методий „.

Подготвения концерт за **3 Март** не се състоя поради минусови температури и навлизането в грипна епидемия.

 През изминалата година читалището премина през пандемията от коронавирус, през извънаредно положение и извънаредна епидемична обстановка.

 Това не ни попречи да изпълняваме рутинните си задължения, но социалното дистанциране и изолация ни отдалечи от нашите читатели, самодейци , ползватели на услуги и потребители. Организирането и провеждането на културно-образователни мероприятия беше невъзможно.

1

* БИБЛИОТЕЧНА ДЕЙНОСТ

Библиотеката на читалището работи на пълен работен ден през цялата седмица, което дава на читателите достъп до библиотечния фонд и интернет.

Библиотечния фонд се състои от 14457 тома библиотечни единици.

Новите книги са - 105 .

Библиотеката към читалището участва и спечели проект на Министерство на Културата за закупуване на нови книги. Надяваме и тази година пак да бъдем одобрени по този проект „ Българските библиотеки съвременни центрове за четене и информираност „.

 Посещаемостта в библиотеката тази година по разбираеми причини е много занижена. Освен епидемията Ковид-19 , и ремонта на площадното пространство около читалището също попречи на нашите потребители да се възползват нормално от услугите ни. Но въпреки ограниченията успяхме да задоволим потребностите на читателите си и потребителите на интернет услугите.

 Записаните читатели са 61 . Половината от тях са учащи. Посещенията са общо 265 , а раздадената литература 682 библиотечни единици.

Библиотеката работи много добре по програмата „ Глобални библиотеки „ и успява да задоволи потребностите на ползвателите си от електронни услуги.

* ХУДОЖЕСТВЕНА САМОДЕЙНОСТ- тази година за съжаление съставите към читалището не успяха да работят .
* ТЪРЖЕСТВА И КОНЦЕРТИ - Както винаги в първите месеци на годината отбелязваме рождението на Христо Ботев, обесването на Васил Левски , празника Трифон Зарезан и Деня на родилната помощ.

През есента по време на „Есенните паламудени празници „ организирани от кметството Вокалната група към читалището взе участие в културната програма, а много от самодейците се включиха в кулинарния базар.

* ДЕЙНОСТИ ПО ПОДДЪРЖАНЕ И ТЕХНИЧЕСКО ОБОРУДВАНЕ НА БАЗАТА

За добрата работа на читалището е необходимо и базата да е на съответното ниво.Благодарни сме на кметството ,че ни оказват съдействие за необходимите ремонти и поддръжка. Но това не е достатъчно имаме нужда от цялостен ремонт на сградата и сцената.

2

 Читалищата показват жизненост,сила и принос като граждански организации за израстване на обществото. Но поставят и въпроси : за финансовите си трудности, за необходимостта от ремонти на сградите, за подновяване и поддръжка на техниката, за продължаващи обучения на екипите си, за автоматизация на библиотеките си.

 Дори и по време на трудни времена читалищата поддържат любовта към четенето жива. През тези наистина трудни времена ние всички трябва да бъдем солидарни. Уверени сме, че в читалището работят опитни хора,които със своето отношение към работата и компетентността си , са в състояние да работят още по усърдно за едно устойчиво и съвременно читалище.

Сигурни сме, че ролята на читалищата за българската духовност не трябва да намалява. Те – читалищата ще останат гнездото на художествената изява и потребността на българина от просвещение, култура и родолюбие.

март 2021г. Секретар :

гр. Ахтопол / Е. Стоянова /

# НАРОДНО ЧИТАЛИЩЕ “ХРИСТО БОТЕВ-1925г”

 гр. Ахтопол 8280 община Царево , обл..Бургас, ул. “Тракия” №2 , тел.0590 / 99293

##  **У С Т А В**

#####  НА НАРОДНО ЧИТАЛИЩЕ “ХРИСТО БОТЕВ – 1925г.”

##### *ГЛАВА ПЪРВА* : ОБЩИ ПОЛОЖЕНИЯ

 Чл.1. Народно читалище “Христо Ботев – 1925г.” – гр. Ахтопол е традиционно само-управляващо се българско културно-просветно сдружение, което изпълнява и държавни културно-просветни задачи.

 Чл.2. Читалището е юридическо лице с нестопанска цел. То подлежи на вписване в регистъра на Бургаски градски съд. и в Публичния регистър на народните читалища , воден към министъра на културата.

 Чл.3. В дейността на читалището могат да участват всички граждани без ограничения по отношение на възраст, пол, политическа, етническа и религиозна принадлежност.

 Чл.4. Отношенията на НЧ “Христо Ботев – 1925г.” гр. Ахтопол , кметство Ахтопол и община Царево се характеризират с уважение, партньорство при обсъждане на проблемите на културната дейност в района и взаимодействие при запазване на своята автономност.

 Чл.5. (1) Читалището може да се съюзява с други читалища за общи дейности без ограничения на самоуправлението на собствените дейност и имот.

 (2) Цялостната дейност на НЧ “Христо Ботев – 1925г.” е съобразена със Закона за народните читалища.

## ***ГЛАВА ВТОРА* : ЦЕЛИ И ДЕЙНОСТИ**

 Чл.6. Целите на читалището са : опазване и разпространяване на българските и световни духовни ценности, задоволяване на културните потребности на населението, развиване на творческите способности на подрастващите.

 (1) НЧ “Христо Ботев – 1925г.” е център на културния живот в гр. Ахтопол.

 (2) Целите на читалището са свързани с :

1. развитие и обогатяване на културния живот и свободното време, социалната и образователната дейност на населението в посочените в ал.2 квартали;

2. запазване на обичаите и традициите на българския народ;

3. разширяване на знанията на гражданите и подрастващите и приобщаването им към ценностите и постиженията на културата и изкуството;

4. създаване на условия за развитие и изява на творческите способности на децата и юношите;

5. възпитаване и утвърждаване на националното самосъзнание, дух на демокра-тизъм, родолюбие и общочовешка нравственост;

6. осигуряване на достъп до информация.

 Чл.7. За постигане на целите по чл.6 НЧ “Христо Ботев – 1925г.” развива следните дейности :

1. поддържа библиотека и читалня, достъпни за всеки жител на района;

2. организира самодейни художествени колективи за децата от района;

3. организира школа по изобразително изкуство и кръжок по керамика;

4. организира школи по изучаване на чужди езици;

5. организира концерти, детски утра, чествания, младежки дейности, изложби, празнични ритуали;

6. организира любителски танцови групи за хора от всякаква възраст;

7. подпомага събирането и разпространяването на знания , свързани с историята на района;

8. предоставя компютърни и интернет услуги.

 Чл.8. Допълнителната стопанска дейност на читалището се осъществява в сферата на услугите – рекламна, импресарска и др., свързана е с предмета на основната му дейност и е в съответствие с действащото законодателство , като приходите от нея се използват за постигане на определените в този устав цели.

 Чл.9. Извършването на еднократни стопански актове – покупки, продажби, сключване на наемни договори, се осъществява от името на читалището като юридическо лице без създаване на търговско или гражданско дружество.

 Чл.10. Допълнителните дейности **не могат** да създават условия за: 1.нарушаване на добрите нрави, да противоречат или рушат националното самосъзнание;

2. да включват използването на читалищното недвижимо и движимо имущество възмездно или безвъзмездно за политически цели, за хазартни игри, за нощни заведения , за развиване на религиозна дейност;

3. за предоставяне на читалищно имущество възмездно или безвъзмездно на председателя, секретаря, членовете на настоятелството и проверителната комисия и на членовете на техните семейства.

***ГЛАВА ТРЕТА :* ЧЛЕНСТВО**

 Чл.11.(1) Членовете на НЧ “Христо Ботев – 1925г.” са индивидуални, колективни и почетни.

 (2) Индивидуалните членове на читалището са български граждани. Те биват действителни и спомагателни членове.

1. Действителни граждани могат да бъдат всички граждани, навършили 18 години, които плащат редовно членски внос и вземат участие в дейността на читалището. Те имат право да избират и да бъдат избирани в ръководните органи на читалището;

1а. Действителните членове имат право да участват в обсъждането на всички въпроси, свързани с дейността на читалището;

1б. Действителните членове имат право да получават информация за работата на ръководните органи на читалището;

1в. Членовете с право на глас носят права и отговорности за съхраняването и обогатяването на имуществото на читалището.

2.Спомагателните членове са лица до 18 години, които участват в дейността на читалището. Те имат право на съвещателен глас. Нямат право да избират и да бъдат избирани в органите на читалището.

 (3) Колективни членове на читалището могат да бъдат стопански и професионални организации, търговски дружества, кооперации и сдружения, културно-просветни и любителски клубове и творчески колективи. Те съдействат за поддържането и обогатяване на материалната му база. Имат право на един глас в общото събрание и могат да плащат членски внос в размер по тяхна преценка.

 (4) За почетни членове на читалището се избират граждани с особени заслуги за развитието на читалището и имат право на съвещателен глас.

 Чл.12. Членството в читалището може да се прекрати от съответния орган в следните случаи :

1. При неплащане на членски внос за повече от една година - поради отпадане по решение на Настоятелството;

2. По молба на члена до Настоятелството - по собствено желание;

3. При грубо нарушение на устава, непристойно поведение, уронване на авторитета на читалището – с решение на общото събрание.

## ***ГЛАВА ЧЕТВЪРТА* : УПРАВЛЕНИЕ**

 Чл.13.(1) Върховен орган на читалището е **Общото събрание**.

 (2) Общото събрание се състои от всички членове на читалището, имащи право на глас :

1. Действителни с право на избирателен глас

2. Представители на колективните членове с право на един глас

3. Почетни членове с право на съвещателен глас.

 Чл.14.(1) Общото събрание има следните компетенции :

1. Приема, изменя и допълва Устава на читалището;

2. Избира и освобождава членовете на Настоятелството, на Проверителната комисия и председателя.

3. Приема вътрешните актове , необходими за организацията на дейността на читалището;

4. Взема решения за изключване членове на читалището;

5. Определя основните насоки на дейността на читалището;

6. Взема решение за членуване или за прекратяване на членството в читалищно сдружение;

7. Приема бюджета на читалището;

8. Приема годишния отчет до 30 март на следващата година;

9. Определя размера на членския внос;

10. Отменя решения на органите на читалището;

11. Взема решения за откриване на клонове на читалището след съгласуване с общината;

12. Взема решение за прекратяване на читалището;

13. Взема решение за сезиране на съда за закононарушения на ръководни органи, членове на тези органи или членове на читалището.

 (2) Решенията на общото събрание са задължителни за другите органи на читалището.

 (3) Решенията по чл.14, ал.1, т. 1, 4, 10, 11 и 12 се вземат с мнозинство най-малко 2/3 от действителните членове на читалището. Останалите решения се вземат с обикновено мнозинство от присъстващите членове с право на глас.

 Чл.15. (1) Редовно общо събрание се свиква от Настоятелството един път в годината. Извънредно общо събрание може да бъде свикано по решение на Настоятелството, по искане на Проверителната комисия или на една трета от членовете на читалището с право на глас. При отказ на Настоятелството да свика извънредно общо събрание , до 15 дни от постъпването на искането Проверителната комисия или 1/3 от членовете на читалището с право на глас могат да свикат извънредно общо събрание от свое име.

 (2) Събранието се обявява с покана, съдържаща дневния ред, датата, часа и мястото на провеждането му и кой го свиква, най-малко 7 дни преди датата на провеждане. Поканата се разпраща индивидуално до всички членове и се поставя в същия срок на вратата на читалището и на други общодостъпни места в района.

 (3) Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно , ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

 (4) Две трети от членовете на общото събрание на читалището могат да предявят иск пред Бургаски градски съд за отмяна на решение на общото събрание, ако то противоречи на закона или устава. Искът се предявява в едномесечен срок от узнаване на решението, но не по-късно от една година от датата на вземане на решението.

 Чл.16. (1) Изпълнителен орган на НЧ “Христо Ботев – 1925г.” е **Настоятелството,** което се състои от 7 /седем/ членове, избрани за срок от три години. Същите не могат да имат роднински връзки помежду си по права и съребрена линия до четвърта степен.

 (2) Настоятелството има следните компетенции:

1. Свиква Общото събрание;

2. Осигурява изпълнението на решенията на Общото събрание;

3. Подготвя и внася в Общото събрание проект за бюджет на читалището и утвърждава щата му;

4. Подготвя и внася в общото събрание отчет за дейността на читалището;

5. Утвърждава текущите планове за дейността на читалището;

6. Взема решения за отдаване имущество под наем или за аренда за период не по-дълъг от мандата си.

7. Назначава секретаря на читалището и утвърждава длъжностната му характеристика.

8. Утвърждава Правилник за вътрешния ред в читалището;

9. Провежда най-малко четири заседания през годината, като на първото се разпределят отговорностите между членовете му по отделните направления на дейността.

 (3) Настоятелството взема решения с мнозинство повече от половината от членовете си.

 (4) Протоколите от заседанията се подписват от Председателя, член на Настоятелството и протоколчика.

 (5) На заседанията на Настоятелството се канят членове на Проверителната комисия с право на съвещателен глас.

 Чл.17. (1) **Председателят** на НЧ “Христо Ботев – 1925г.” е член на Настоятелството и се избира от Общото събрание за срок от три години.

 (2) Председателят :

1. Организира дейността на читалището съобразно закона, устава и решенията на Общото събрание;

2. Представлява читалището;

3. Свиква и ръководи заседанията на Настоятелството;

4. Председателства Общите събрания;

5. Отчита дейността си пред Настоятелството;

6. Сключва и прекратява трудовите договори със служителите на читалището съобразно утвърдения му бюджет и въз основа на решение на Настоятелството за утвърден щат;

7. Наблюдава работата на секретаря на читалището по организацията на текущите дейности.

 Чл.18. (1) **Секретарят** на НЧ “Христо Ботев – 1925г.” :

1. е щатния организатор на цялостната дейност – текуща и допълнителна. Той ръководи работата на щатния и хонорувания персонал без да се намесва грубо в художествено-творческия и учебен процес;

2. организира изпълнението на решенията на Настоятелството, включително решенията за изпълнението на утвърдения бюджет на читалището;

3. представлява читалището заедно и поотделно с председателя;

4. се назначава на безсрочен трудов договор, който може да се прекрати по правилата на Кодекса на труда;

5. Настоятелството и Председателят подкрепят секретаря в неговата работа, помагат му без да се намесват грубо и отнемат компетенциите му, освен чрез решение на Настоятелството;

6. участва в работата на Настоятелството, като кооптиран член, с право на съвещателен глас и подписва протоколите от заседанието му;

7. подписва разходните документи, платежни и други като втори подпис.

 (2) С изтичане на мандата на едно Настоятелство договора на секретаря не се прекратява. Новото Настоятелство може да прекрати договора само при наличие на причини по Кодекса на труда.

 (3) Секретарят не може да е в роднински връзки с членовете на Настоятелството и на Проверителната комисия по права и по съребрена линия до четвърта степен, както и да е съпруг / съпруга на председателя на Настоятелството.

 Чл.19. (1) **Проверителната комисия** на НЧ “Христо Ботев – 1925г.” се състои от трима членове , избрани от Общото събрание за период от три години.

 (2) Членовете на Проверителната комисия не могат да бъдат в трудовоправни отношения с читалището или да са роднини на членовете на Настоятелството и на секретаря по права линия - съпрузи, братя, сестри и роднини по сватовство от първа степен.

 (3) Проверителната комисия контролира дейността на Настоятелството, на председателя и секретаря на читалището по спазване на Закона за народните читалища, Устава и решенията на Общото събрание.

 (4) При констатирани нарушения Проверителната комисия уведомява Общото събрание на читалището, а при данни за престъпление – органите на прокуратурата.

 Чл.20. (1) Не могат да бъдат избирани за членове на Настоятелството и Проверителната комисия и за председател лица , осъждани на лишаване от свобода за умишлени престъпления от общ характер.

 (2) За членове на Настоятелството и Проверителната комисия се избират лица с най-малко две години членски стаж.

 Чл.21. Членовете на Настоятелството и Проверителната комисия, включително председателят и секретарят , подават декларации за конфликт на интереси при условията и по реда на Закона за предотвратяване и разкриване на конфликт на интереси.

##### *ГЛАВА ПЕТА* : ИМУЩЕСТВО И ФИНАНСИРАНЕ

 Чл.22. (1)Имуществото но НЧ “Христо Ботев – 1925г.” се състои от собствени недвижими имоти, движими вещи, ценни книжа, вземания, от безвъзмездно предоставени за ползване недвижими имоти и други права и задължения.

 (2) Читалището полага грижи на добър стопанин за съхраняването и за обогатяването както на собственото, така и на ползваното имущество.

 Чл.23. Читалището набира средства от следните източници :

1. Членски внос;

2. Такси от школи и курсове, културно-просветна и информационна дейност;

3. Субсидия от държавния и общинския бюджет;

4. Наеми от движимо и недвижимо имущество;

5. Дарения и спонсорство;

6. Други приходи.

 Чл.24. Читалището участва със свой упълномощен представител в комисията за разпределение на държавната и общинска субсидия.

 Чл.25. Единният читалищен бюджет се формира от всички приходоизточници – собствени и от субсидии.

 Чл.26. (1) Настоятелството на читалището изготвя годишния отчет за приходите и разходите, който се приема от общото събрание.

 (2) Отчета за изразходваните от бюджета средства се представя в община гр. Царево.

 Чл.27. Счетоводната отчетност се води в пълно съответствие със Закона за счетоводството и под законовите документи към него.

 Чл.28. (1) Председателят на НЧ “Христо Ботев – 1925г.” ежегодно в срок до 10 ноември представя на кмета на община Царево предложения за дейността на читалището през следващата година.

 (2) Председателят на читалището представя ежегодно до 31 март пред кмета на община Царево доклад за осъществените читалищни дейности в изпълнение на програмата на общината за развитие на читалищната дейност и за изразходваните от бюджета средства през предходната година.

##### *ГЛАВА ШЕСТА* : ПРЕКРАТЯВАНЕ

 Чл.29. Читалището може да бъде прекратено по решение на Общото събрание, вписано в регистъра на Бургаски окръжен съд.

 Чл.30. Прекратяването с ликвидация или по решение на Бургаски окръжен съд може да стане ако:

1. Дейността на читалището противоречи на Закона за народните читалища, Устава и добрите нрави;

2. Имуществото му не се използва според целите и предмета на дейност на читалището;

3. При трайна невъзможност читалището да действа или не развива дейност за период от две години. Министърът на културата или прокурорът могат да поискат прекратяване на читалището поради липса на дейност;

4. Читалището не е учредено по законния ред;

5. Читалището е обявено в несъстоятелност.

##### *ГЛАВА СЕДМА* : ЗАКЛЮЧИТЕЛНИ РАЗПОРЕДБИ

 §1. Читалището има кръгъл печат с надпис : НАРОДНО ЧИТАЛИЩЕ “ХРИСТО БОТЕВ” – гр. Ахтопол,

 в средата отворена книга с лъчове от слънцето, отдолу под книгата – 1925г.

 Народно читалище “Христо Ботев – 1925г.” гр. Ахтопол ще се изписва на латиница Narodno chitaliste “ Hristo Botev – 1925 g.”- gr. Ahtotpol “

 §2. Празниците на НЧ “Христо Ботев – 1925г.” са : 24 май, 1 ноември – Ден на народните будители.

ТОЗИ УСТАВ БЕ ПРИЕТ НА ОТЧЕТНО-ИЗБОРНОТО СЪБРАНИЕ НА

НЧ “ Христо Ботев – 1925г.” на 16.12.2013г.

**Списъчен състав на читалището**

**Представляващи читалището** :

Валентин Чанев Рачев – Председател

Елена Иванова Стоянова – Секретар

 **Настоятелство :**

Валентин Чанев Рачев – Председател

Катя Христова Кирова – Зам. Председател

Радослава Русева Кичукова – член

Тонка Иванова Стефанова – член

Тинка Колева Гандиева – член

Йордан Костадинов Петков – член

Радка Иванова Грудева – член

**Проверителна комисия :**

Маргарита Атанасова Неделчева –председател

Таня Кръстева Войнова – член

Стефка Калудова Анестиева - член